Oznámenie Komisie určené Rade, Európskemu parlamentu, Európskemu Hospodárskemu a Sociálnemu Výboru a Výboru Regiónov - Textilný a odevný priemysel po roku 2005 – Odporúčania Skupiny na najvyššej úrovni pre textilný a odevný priemysel {SEC(2004) 1240 } /* KOM/2004/0668 v konečnom znení */





Brusel, 13.10.2004 KOM(2004) 668 v konečnom znení OZNÁMENIE KOMISIE URČENÉ RADE, EURÓPSKEMU PARLAMENTU, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV Textilný a odevný priemysel po roku 2005 – Odporúčania Skupiny na najvyššej úrovni pre textilný a odevný priemysel {SEC(2004) 1240 } OZNÁMENIE KOMISIE URČENÉ RADE, EURÓPSKEMU PARLAMENTU, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV Textilný a odevný priemysel po roku 2005 – Odporúčania Skupiny na najvyššej úrovni pre textilný a odevný priemysel 1. Úvod 3 2. Ekonomická situácia textilného a odevného sektora v EÚ 4 3. Odporúčania Skupiny na najvyššej úrovni pre textilný a odevný priemysel 4 3.1. Výskum a inovácie 5 3.2. Vzdelávanie, výcvik a zamestnanosť 5 3.3. Ďalšie otázky súvisiace s konkurencieschopnosťou 6 3.4. Regionálne aspekty 7 3.5. Otázky obchodnej politiky 8 4. Závery 9 1. ÚVOD 29. októbra 2003 Komisia prijala oznámenie „Budúcnosť textilného a odevného odvetvia v rozšírenej Európskej únii”[1], ktorá vysvetlila sektorové uplatňovanie priemyselných a obchodných politík EÚ, zohľadňujúc špeciálne charakteristiky tohto odvetvia. Vzhľadom na problémy, ktorým tento odvetvie čelí a bude naďalej čeliť v nasledujúcich rokoch, Komisia preskúmala svoje politiky a nástroje s cieľom identifikovať opatrenia alebo kroky, ktoré by mohli zlepšiť konkurenčné postavenie tohto odvetvia. Rada pre konkurencieschopnosť na svojom zasadnutí 27. novembra 2003 uvítala oznámenie a zdôraznila význam zabezpečenia efektívnej interakcie politík na úrovni EÚ. Vo svojich záveroch zdôraznila, že pre tento odvetvie je strategicky dôležité zlepšiť konkurencieschopnosť, hlavne prostredníctvom výskumu, inovácií, opatrení v oblasti školenia a ochrany práv duševného vlastníctva. Taktiež zdôraznila, akú dôležitú úlohu zohráva lepší prístup na trhy a uskutočnenie euro-stredomorskej zóny voľného obchodu. Rada uvítala zámer Komisie založiť Skupinu na vysokej úrovni pre textilný a odevný priemysel. Európsky parlament vo svojej rezolúcii z 21. januára 2004 vyzval Komisiu, aby vytvorila presný časový plán a finančný rámec umožňujúci rýchlu implementáciu myšlienok rozvedených v oznámení. Medzi iným parlament žiadal primerane finančne zaistený program na úrovni EÚ pre textilný a odevný odvetvie, hlavne v regiónoch, ktoré sú zvlášť závislé od tohto odvetvia, ktorý sa týka podpory výskumu, inovácie, odborného vzdelávania a malých a stredných podnikov a ktorý urýchli zrušenie necolných bariér obchodu a vytvorenie pan-euro-stredomorskej zóny voľného obchodu a tiež bude dôsledne monitorovať čínsky dovoz do EÚ. Aby Komisia nasledovala návrhy uvedené vo svojej oznámení, ustanovila na začiatku roku 2004 Skupinu na vysokej úrovni (HLG) pre textilný a odevný priemysel s mandátom formulovať odporúčania, ktoré sa týkajú integrovaného súboru konkrétnych iniciatív, ktoré by sa mohli uskutočniť na regionálnej a národnej úrovni a na úrovni EÚ s cieľom uľahčiť prispôsobenie odvetvia hlavným výzvam, a navrhovať kroky na zlepšenie jeho konkurencieschopnosti. Skupina na vysokej úrovni spája najvyšších riadiacich pracovníkov v tomto odvetví z EÚ. Pozostáva z komisárov, zástupcov vlád zo štyroch členských štátov EÚ s výrazným výskytom textilného a odevného priemyslu, člena Európskeho parlamentu, priemyselníkov, maloobchodníkov a dovozcov, európskych obchodných združení, odborov a zástupcov miestnych textilných a odevných združení. Počas prvej polovice roka 2004 sa skupina na vysokej úrovni stretla trikrát. Na úrovni „šerpov“ boli zriadené pracovné skupiny, ktoré sa zaoberajú obchodnou problematikou; právami duševného vlastníctva (IPR); výskumom a inováciami; vzdelávaním, odbornou prípravou a zamestnanosťou; regionálnymi otázkami; a konkurencieschopnosťou. Na tejto úrovni sa konalo viac ako dvadsať stretnutí s cieľom vypracovať odporúčania na opatrenia. Vzhľadom na veľmi krátke časové obdobie, ktoré bolo k dispozícii pre túto prvú činnosť skupiny na vysokej úrovni, mnohé otázky, ale nie všetky, ktoré boli predostreté v oznámení, boli prejednané počas diskusie. Na základe záverov pracovných skupín predložila HLG dňa 30. júna 2004[2] svoje prvé odporúčania vo forme správy s názvom „Výzva pre rok 2005 – Európsky textilný a odevný priemysel v prostredí bez kvót.“ Rada pre konkurencieschopnosť na svojom zasadnutí 27. novembra 2003 vyzvala Komisiu, aby podala správu o dosiahnutom pokroku do júla 2004. Zámerom tejto oznámenia je reagovať na túto požiadavku, predložiť prehľad ďalších údajov týkajúcich sa oznámenia z októbra 2003 a upozorniť na niekoľko konkrétnych návrhov opatrení, ktoré sú podrobnejšie opísané v priloženom pracovnom dokumente pracovníkov Komisie, ktorý sa týka odporúčaní Skupiny na vysokej úrovni pre textilný a odevný priemysel[3]. 2. EKONOMICKÁ SITUÁCIA V TEXTILNÉHO A ODEVNÉHO ODVETVÍ V EÚ Ekonomická situácia v textilnom a odevnom odvetví v EÚ je naďalej ťažká. Odhaduje sa, že po značnom poklese výroby a zamestnanosti v ostatných troch rokoch výroba v roku 2003 poklesla o ďalších 4,4% a zamestnanosť o 7,1% (EU-25, zdroj: Eurostat). Bolo to v dôsledku komplexnej kombinácie faktorov. Po prvé, odvetvie pocítil plný dopad hospodárskeho spomalenia v EÚ a na jej hlavných exportných trhoch. Po druhé, vývoj výmenného kurzu medzi americkým dolárom a eurom mal naďalej negatívny dopad na cenovú konkurencieschopnosť niekoľkých typov výrobkov. A nakoniec, sprístupnenie euro-stredomorskej zóny a príprava na nové hospodárske skutočnosti po roku 2005 ako následok odstránenia kvót viedli k ďalšiemu premiestneniu výroby v rámci EÚ-25 aj mimo nej. 3. ODPORÚčANIA SKUPINY NA VYSOKEJ ÚROVNI PRE TEXTILNÝ A ODEVNÝ PRIEMYSEL Správa skupiny na vysokej úrovni[4] potvrdzuje, že najvhodnejšou strategickou víziou pre budúcnosť textilného a odevného odvetvia v EÚ je zameranie sa na súčasné konkurenčné výhody európskeho priemyslu. Tie sú spojené s nepretržitým pokrokom v oblasti výskumu, inovácií a odbornej prípravy spolu s postupným budovaním pan-euro-stredomorskej zóny voľného obchodu a dosiahnutím rovnakých podmienok v otázkach obchodovania, najmä s ohľadom na prístup na trhy a účinnú ochranu práv duševného vlastníctva. Ďalej treba zabezpečiť primerané rámcové podmienky so zvláštnym zameraním na malé a stredné podniky (MSP), aby odvetvie mohol plne využívať svoj konkurenčný potenciál. Z tohto hľadiska skupina na vysokej úrovni identifikovala problémy, na ktoré narážajú MSP pri získavaní úverov, ako jednu oblasť, ktorá si vyžaduje podrobnejšie preskúmanie a pozornosť zo strany verejných orgánov a samotných záujmových skupín. Zo správy skupiny na vysokej úrovni je jasné, že kým na jednej strane Komisia dokáže užitočne podnikať rôzne opatrenia na ďalšie zlepšenie rámca na podporu konkurencieschopnosti textilného a odevného odvetvia, na druhej strane úspech odvetvia,bude závisieť od iniciatív, ktoré podniknú členské štáty na národnej a regionálnej úrovni, a od krokov záujmových skupín. Na všetkých rôznych úrovniach opatrení sa už pripravujú konkrétne iniciatívy, ktoré spĺňajú niektoré z odporúčaní skupiny na vysokej úrovni. Ďalším iniciatívam sa bude venovať pozornosť v blízkej budúcnosti tak, ako to navrhuje táto oznámenie. Niekoľko odporúčaní však uvažuje o špecifickej stratégii s cieľom pristúpiť k problémom textilného a odevného odvetvia,v EÚ. Komisia sa domnieva, že týmito odporúčaniami by sa nemalo brať do úvahy. Ide hlavne o prípad, ktorý sa týka výzvy na sektorový program Spoločenstva zameraný na textilný a odevný priemysel a výzvy na špecifickú sektorovú a regionálnu iniciatívu. 3.1. Výskum a inovácie V oblasti výskumu a vývoja by Komisia mala pozitívne reagovať na návrh posúdiť založenie Európskej technologickej platformy, aby zostavila a realizovala agendu strategického výskumu, s dôrazom na potrebu jasnej angažovanosti záujmových skupín viesť a dotiahnuť až do konca takúto iniciatívu. Okrem toho, návrhy projektov záujmových skupín v rámci 6. rámcového programu pre výskum a vývoj boli prijaté v NMP programe[5]. Umožnia technologický prelom vo výrobe odevov a vývoj ekologicko-účinných procesov a výrobkov s vysokou pridanou hodnotou a umožnia združiť trhy s rastovým potenciálom pre textilný priemysel. Okrem toho, aby sa doplnili už rozbehnuté projekty súvisiace s textilným priemyslom, v roku 2005 sa v rámci tohto NMP programu predpokladá osobitná výzva, ktorá bude určená na podporu aplikovaného výskumu multifunkčných vlákien a technických výrobkov na báze textilu a súvisiacich procesov. Odvetvie bude mať aj príležitosť prezentovať návrhy na zlepšenie riadenia dodávateľského reťazca v rámci strategického cieľa technológií informačnej spoločnosti „Informačné a komunikačné technológie pre podniky zapojené v sieti”. V rámci 7. rámcového programu, ktorého detaily sa stále prejednávajú, Komisia navrhne prístup k MSP, ktorý bude viac orientovaný smerom zdola nahor a na problémy, pričom sa uľahčia administratívne a regulačné zaťaženia vždy keď to bude možné a vhodné. 3.2. Vzdelávanie, odborná príprava a zamestnanosť Komisia uznáva význam sociálneho dialógu ako hnaciu silu, ktorá stojí za úspešnými ekonomickými a sociálnymi reformami a bude ho naďalej podporovať. Európsky sociálny dialóg v textilnom a odevnom odvetví zohráva hlavnú úlohu pri uskutočňovaní kľúčových výziev odvetvia, medzi ktoré patrí zlepšenie zručností a zvýšenie kvalifikácie, modernizovanie organizácie práce, podpora rovnakých príležitostí a rozvíjanie politík aktívneho starnutia. Sociálny dialóg a sociálne partnerstvá sú tiež základnými prvkami efektívnej a zodpovednej reštrukturalizácie. V tomto zmysle sú jednania medzi sociálnymi partnermi najvhodnejšou cestou smerujúcou k otázkam súvisiacim s modernizáciou a riadením zmeny. Pokiaľ ide o vzdelávanie a odborný prípravu, Komisia môže súhlasiť s analýzou potrieb celoeurópskej stratégie celoživotného školenia v tomto odvetví, ktorú vykonala skupina na vysokej úrovni, aby sa zabezpečila lepšia rovnováha medzi ponukou a dopytom v oblasti odbornej prípravy. Program Leonardo da Vinci a opatrenia „článku 6” v rámci ESF poskytujú na úrovni EÚ rámec pre financovanie sektorových projektov s európskou pridanou hodnotou a inovačných opatrení v oblasti zamestnanosti a prispôsobovania sa zmenám v priemysle. 3.3. Ďalšie otázky súvisiace s konkurencieschopnosťou REACH Textilný a odevný priemysel je vysoko intenzívnym následným užívateľom chemického priemyslu. Komisia dôkladne skúma dopad navrhovanej politiky nových chemikálií (REACH) na tento odvetvie a v spolupráci s textilným a odevným priemyslom vydáva štúdiu hodnotenia dopadu zameranú na hodnotenie potenciálnych dopadov REACH na textilný priemysel a na jeho dodávateľov chemikálií. Očakáva sa, že výsledky tejto štúdie budú k dispozícii do polovice roka 2005. Práva duševného vlastníctva V oblasti práv duševného vlastníctva (IPR) Komisia uznáva význam zlepšenia ochrany práv a ich vymáhanie v tretích krajinách a význam zvyšovania povedomia vlastníkov práv o falšovaní a o súvisiacich rizikách. Skupina na vysokej úrovni vyzýva k efektívnym aktivitám zameraným na zvýšenie povedomia, na vzdelávaniu vlastníkov práv a zaisteniu primeraných nástrojov boja proti falšovaniu a pirátstvu. Komisia prehodnotí realizovateľnosť vytvorenia európskej webovej stránky o IPR, ktorá bude priateľská k užívateľovi a bude podporovať šírenie informácií prostredníctvom série seminárov a stretnutí zameraných na budovanie sietí. Označovanie visačkou „vyrobené v “ Skupina na vysokej úrovni nemohla predložiť žiadne odporúčanie týkajúce sa označovania pôvodu kvôli odlišným názorom na túto záležitosť. Kým niektorí členovia skupiny uvádzali, že ide o kritickú oblasť, v ktorej by skupina na vysokej úrovni mala predložiť odporúčania opatrení, ktoré je nutné podniknúť, iní členovia mali opačný názor, keď sa domnievali, že „status quo“ v tejto záležitosti by sa nemal meniť. Komisia je pripravená preskúmať, či by iniciatívy v tomto ohľade mohli alebo nemohli zlepšiť konkurenčné postavenie priemyslu EÚ na jeho domácom trhu. Prístup k financiám V textilného a odevného odvetví prevládajú MSP, ktoré čelia rastúcim problémom so získaním úverov. Súčasne niekoľko finančných nástrojov nie je prispôsobených typu MSP v textilnom a odevnom odvetví. Podľa 4. správy o implementácii Európskej charty pre malé podniky[6] prístup k financiám zostáva naďalej obmedzený pre podniky v celej EÚ napriek istému pokroku v tejto oblasti. Vývoj v ostatných rokoch ukazuje, že na zlepšenie situácie bolo prijatých niekoľko opatrení. Skúsenosti z opatrení verejného sektora zameraných na zlepšenie prístupu malých podnikov k financiám ukázali, že najlepšie výsledky sa dosahujú vtedy, keď verejný sektor úzko spolupracuje s finančnými trhmi a podporuje ich vývoj. Komisia je zapojená do mnohých rôznych iniciatív na zlepšenie prístupu k financiám. Finančné nástroje Spoločenstva poskytujú európsku páku a podporu na financovanie MSP. Uskutočnenie akčného plánu rizikového kapitálu[7] je hlavným úspechom a uskutočnenie akčného plánu finančných služieb[8] bude viesť k lepšej dostupnosti bankových pôžičiek aj financií z predaja akcií. 3.4. Regionálne aspekty Skupina na vysokej úrovni odporúča niekoľko opatrení, ktoré sa týkajú regionálnej politiky. Po prvé, obhajuje vyššiu účasť textilného a odevného odvetvia na národných regionálnych programoch členských štátov a vyzýva regionálnych predstaviteľov, aby stanovili s miestnymi záujmovými skupinami miestne strategické plány na zlepšenie rozdeľovania verejných zdrojov. Skupina na vysokej úrovni súčasne požaduje sektorový program Spoločenstva pre textilný a odevný priemysel a osobitnú regionálnu iniciatívu. Na základe predchádzajúcich skúseností sa Komisia nedomnieva, že je to vhodné a neodporúča programy Spoločenstva pre osobitné odvetvie kvôli riziku štiepenia priemyselných a regionálnych politík EÚ s významovo malým dopadom na odvetvie ako celok. Namiesto toho účasť textilného a odevného odvetvia na multisektorových programoch zaisťuje primeraný a efektívnejší rámec pre podporu odvetvia a súčasne umožňuje diverzifikáciu výroby medzi rôzne odvetvia a nakoniec lepšie slúži ekonomickej situácii daného regiónu (regiónov). Avšak existuje reálna potreba predvídať vývoj v textilnom a odevnom odvetví v nadchádzajúcich rokoch. Kým euro-stredomorská zóna poskytuje podmienky, ktoré sú nevyhnutné, aby mohol odvetvie zostať dôležitým prispievateľom do európskej priemyselnej výroby, tvorcovia politiky nemôžu ignorovať skutočnosť, že neustály proces reštrukturalizácie a modernizácie bude naďalej pokračovať a bude viesť k poklesu zamestnanosti v nadchádzajúcich rokoch. Z tohto dôvodu musia byť pripravené vhodné programy nielen na vysporiadanie sa s problematikou lepšieho odbornej prípravy pre pracovníkov v textilnom a odevnom priemysle, ale aj programy na zmiernenie sociálno-ekonomického dopadu na tie regióny, v ktorých sa tento odvetvie sústreďuje. V tomto zmysle je vhodné uviesť, že Komisia nedávno prijala návrh[9], že členské štáty by si mali vytvoriť rezervu vo výške 1% z ročného príspevku zo štrukturálnych fondov pre cieľ „konvergencie“ a 3% z cieľového príspevku „Regionálna konkurencieschopnosť a zamestnanosť“ na pokrytie nepredvídaných miestnych alebo sektorových kríz spojených s ekonomickou a sociálnou reštrukturalizáciou alebo s dôsledkami otvorenia obchodu. Podobne ako ostatné odvetvia, ktoré čelia nepredvídanej alebo sektorovej kríze, textilný a odevný odvetvie by sa mohol finančne zaistiť touto flexibilnou rezervou. V regiónoch, ktoré sú vysoko závislé od aktivít textilného a odevného priemyslu, je nutné pristúpiť k výzvam, ktoré prináša súčasný a predpokladaný vývoj, integrovaným spôsobom, aby sa dosiahli trvalo udržateľné riešenia. Zatiaľ čo úlohou verejných orgánov je zabezpečiť primerané rámcové podmienky, v rámci ktorých je možné prilákať investície a podporiť zamestnanosť a posilniť iniciatívy pre konkurencieschopnosť, výcvik a opakovaný výcvik, miestni hráči a ďalšie záujmové skupiny musia prísť s vhodnými konkrétnymi návrhmi, ako reagovať na potreby špecifických regiónov. 3.5. Otázky obchodnej politiky Rýchle uskutočnenie pan-euro-stredomorskej zóny je zo strategického hľadiska rozhodujúce pre textilný a odevný sektor v EÚ, lebo umožní sektoru udržať celú reťaz výroby blízko európskeho trhu a kombinovať výhody, ktoré zahŕňajú náklady, kvalitu a blízkosť. Komisia pripúšťa, že pokrok v tejto oblasti bol pomalý, najmä uzatvorenie zmlúv o voľnom obchode (ZVO) medzi príslušnými krajinami, a Komisia sa domnieva, že ďalšie úsilie v tomto ohľade musia vyvinúť príslušné strany. Aby sa urýchlila realizácia pan-euro-stredomorskej kumulácie, zástupcovia textilného priemyslu v skupine na najvyššej úrovni odporúčajú flexibilnú interpretáciu požiadavky na ZVO ako dočasné ujednanie za predpokladu, že príslušné krajiny prijmú rovnaké pravidlá pôvodu, že bude pripravená náležitá administratívna spolupráca a že bude dostatočný stupeň liberalizácie medzi príslušnými krajinami v prípade textilu a odevov. Komisia v súlade so závermi štvrtej euro-stredomorskej konferencie ministrov o obchode preskúma tento návrh skupiny na najvyššej úrovni s ostatnými pan-euro-stredomorskými partnermi. Avšak Komisia nie je za sektorový prístup a domnieva sa, že okrem podmienok stanovených skupinou na najvyššej úrovni, by sa mali prinajmenšom parafovať a dočasne uplatňovať ZVO. Odporúčania Skupiny na najvyššej úrovni tiež zdôrazňujú potrebu zlepšiť prístup na trhy. Je to dlhoročný cieľ obchodnej politiky EÚ v oblasti textilného a odevného priemyslu. Komisia bude naďalej podporovať svoj ofenzívny prístup pokiaľ ide o textilné a odevné výrobky v rámci jednaní o agende rozvoja z Doha a bude sa snažiť dosiahnuť také podmienky prístupu na trhy tretích krajín, ktoré budú spravodlivé a porovnateľné s hlavnými producentmi textilu a odevov na celom svete. Komisia bude naďalej vyzývať členov WTO – okrem najmenej rozvinutých krajín – aby znížili clá na najnižšiu možnú spoločnú úroveň a odstránili netarifné bariéry. Keďže tarifné zvýhodnenia sa narušujú, mohli by sa rozvinúť aj alternatívne reakcie na obavy rozvojových krajín v značnej miere závislých od vývozu textilu a odevov, medzi ktoré patria opatrenia na rozvoj spolupráce v dodávateľskej oblasti. V zmysle jednaní, ktoré sa odohrávajú na bilaterálnom základe, Komisia bude naďalej trvať na vyrovnanom hráčskom poli s príslušnými krajinami/regiónmi. 7. júla 2004 Komisia prijala oficiálnu správu „Rozvojové krajiny, medzinárodný obchod a trvalo udržateľný rozvoj: funkcia všeobecne zavedeného komunitárneho systému zvýhodnení pre desaťročné obdobie od roku 2006 do 2015”[10]. Medzi inými krokmi navrhuje zamerať výhody vyplývajúce zo všeobecne zavedeného systému zvýhodnení na krajiny, ktoré to najviac potrebujú, teda málo rozvinuté krajiny a najzraniteľnejšie rozvojové krajiny. Textilný a odevný sektor má tiež vážne obavy z čínskeho dovozu do EÚ. Skupina na najvyššej úrovni žiada vytvoriť systém na monitorovanie čínskeho dovozu, ktorý by pravidelne zhromažďoval údaje o množstve a priemerných jednotkových cenách hlavných produktových kategórií, preveroval podmienky výroby textilu a odevov v Číne a pravidelne hodnotil, ako Čína dodržiava svoje záväzky vyplývajúce z členstva vo WTO, najmä svoje podmienky prístupu na trhy. Komisia uznáva tieto obavy a považuje monitorovanie dovozov prostredníctvom colných prehlásení za ďalšiu účinnú možnosť, ktorá by sa mohla používať na zabezpečenie údajov o dovoze po skončení systému kvót. Útvary Komisie prešetrujú rôzne možnosti, ktoré sú v tejto oblasti k dispozícii. Komisia sa tiež chopila iniciatívy vybudovať dialóg zameraný na výsledok s príslušnými čínskymi orgánmi, ako aj zástupcami priemyslu a záujmových skupín. Nakoniec, s ohľadom na nástroje ochrany obchodu, útvary Komisie plánujú sprístupniť pred koncom roku 2004 smernice, ktoré budú obsahovať postupy a kritériá, ktorými sa Komisia chce riadiť, v súlade s príslušnými nariadeniami prijatými Radou na uplatňovanie ochranných klauzúl, najmä ochrannej klauzuly špecifickej pre textil, ktorá bola ustanovená v Protokole o pristúpení Číny k WTO. Pred koncom roka 2004 budú prijaté vhodné opatrenia, ktoré uľahčia sektorom, v ktorých prevládajú MSP, využívať nariadenia o obchodných bariérach a nástroje ochrany obchodu. 4. ZÁVERY Skupina na najvyššej úrovni pre textilný a odevný priemysel úspešne dokončila prvú časť svojej práce a dosiahla v rámci veľmi krátkeho termínu zhodu v odporúčaniach v značnom počte oblastí strategického významu pre budúcnosť textilného a odevného priemyslu v rozšírenej Európskej únii. Predpokladané kroky Komisie v dôsledku týchto odporúčaní sú podrobnejšie opísané v priloženom pracovnom dokumente pracovníkov Komisie[11]. Je zrejmé, že vykonanie podstatných štrukturálnych zmien si na prvom mieste nutne vyžaduje úsilie a zapojenie záujmových skupín, vrátane sociálnych partnerov, a potom verejných orgánov na európskej, národnej a regionálnej úrovni. Pokiaľ ide o európsku úroveň, oficiálna správa uvádza, že je možné vziať do úvahy špecifické potreby sektora v rámci realizácie smerníc horizontálnej politiky EÚ. Vo všetkých oblastiach, ktorých sa týkajú odporúčania skupiny na najvyššej úrovni, sa už prebiehajúce opatrenia týkajú predpokladaných cieľov a ďalšie opatrenia s rovnakými cieľmi sa plánujú. V iných prípadoch sa zvažuje realizovateľnosť navrhovaných iniciatív. Je dôležité uviesť, že kroky, ktoré navrhuje skupina na najvyššej úrovni a prijíma Komisia, spadajú pod stratégiu, ktorá je opísaná v oficiálnej správe „Budúcnosť textilného a odevného sektora v rozšírenej Európskej únii”[12]. Komisia je naďalej presvedčená, že trvalo udržateľné riešenia štrukturálnych problémov, ktorým čelí textilný a odevný sektor, sa musia splniť posilnením konkurenčných výhod európskeho priemyslu a vhodnými rámcovými podmienkami. Predpokladané opatrenia v oblasti výskumu, vzdelávania a výcviku a obchodná politika spĺňajú výzvy v oblasti konkurencieschopnosti, ktorým čelí textilný a odevný sektor v EÚ. Avšak opatrenia v oblasti výskumu, vzdelávania, výcviku a najmä zamestnanosti musia byť doplnené primeranou podporou na národnej a regionálnej úrovni, aby sa podporili rovnaké faktory konkurencieschopnosti. Z tohto hľadiska niekoľko iniciatív v niektorých členských štátoch ponúka najlepšie postupy sektorovej realizácie smerníc horizontálnej politiky, keďže zameriavajú svoje stratégie na príslušné faktory sektorovej konkurencieschopnosti, pričom zabezpečujú podporu prostredníctvom vhodných horizontálnych nástrojov. V rámci krátkeho času, ktorý bol k dispozícii, skupina na najvyššej úrovni dokázala pokryť podstatnú časť problémov týkajúcich sa konkurencieschopnosti európskeho textilného a odevného sektora. Niektorým problémom by však prospela ďalšia diskusia, hlavne diskusia o netechnologických inováciách, prístupe k financiám a priemyselnej spolupráci v rámci EÚ a s partnermi, ktorí nie sú členmi EÚ. V niektorých z týchto oblastí však Komisia navrhuje ďalšie iniciatívy. Napr. Komisia preskúma možnosť užšej priemyselnej spolupráce so stredomorskými partnermi a možnosť zapojiť ich do iniciatív, ktoré sú zamerané na zlepšenie zručností, podporu inovácií a ochranu práv duševného vlastníctva, uvedomujúc si plný potenciál pan-euro-stredomorského trhu, a na zvýšenie konkurencieschopnosti textilného a odevného priemyslu v euro-stredomorskej zóne. Okrem toho bude potrebné dôkladnejšie preskúmanie dopadu zrušenia kvót v sektore po januári 2005. Z týchto dôvodov Komisia odporúča, aby v nadchádzajúcich mesiacoch a počas roku 2005 skupina na najvyššej úrovni pokračovala vo svojej činnosti na úrovni „šerpov“ a úrovni pracovných skupín, pričom samotná skupina na najvyššej úrovni sa má zvolať pred koncom roka 2005. [1] KOM(2003) 649 konečná verzia z 29.10.2003 [2] Úplný text správy Skupiny na vysokej úrovni pre textilný a odevný priemysel je k dispozícii na: http://europa.eu.int/comm/enterprise/textile/documents/hlg_report_30_06_04.pdf [3] SEC(2004) 1240 z 13.10. 2004 [4] Pozri poznámku pod čiarou 2. [5] Nano-vedy, multifunkčné materiály na báze znalostí a nové výrobné procesy a zariadenia. [6] KOM(2004) 64 konečná verzia z 11.02.2004 [7] http://europa.eu.int/comm/economy_finance/publications/riskcapital_en.htm [8] http://europa.eu.int/comm/internal_market/en/finances/actionplan/index.htm [9] Návrh nariadenia Rady, ktorý stanovuje všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde, KOM(2004) 492 konečná verzia zo 14.07.2004 [10] KOM(2004) 461 konečné znenie z 07.07.2004 [11] SEC(2004) 1240 z 13.10.2004 [12] Viď. poznámku pod čiarou 1.